ກົມຈັດຕັ້ງ-ພະນັກງານ ແລະ ຄະນະກວດກາ ຄະນະໂຄສະນາອົບຮົມສູນກາງພັກ ເປີດຊຸດຝຶກອົບຮົມວຽກງານກວດ ກາພັກ, ກວດກາລັດ ວັນທີ 7-22 ມິຖຸນາ 2018.
ໃນວັນທີ່ 7 ມິຖຸນາ 2018 ຜ່ານມາ. ກົມຈັດຕັ້ງ-ພະນັກງານ ແລະ ຄະນະກວດກາ ຄະນະໂຄສະນາອົບຮົມສູນກາງພັກ ໄດ້ເປີດຊຸດຝຶກອົບ
ຮົມວຽກງານກວດກາພັກ, ກວດກາລັດ ໃຫ້ພະນັກງານທີ່ເຮັດວຽກງານກວດກາຂອງບັນດາກົມພາຍໃນຄະນະໂຄສະນາອົບຮົມສູນກາງພັກ ຂຶ້ນທີ່ ຫ້ອງປະຊຸມ ຊັ້ນ5 ຂອງ ຄອສພ(ຫຼັກ6); ໂດຍພາຍໃຕ້ການເປັນປະທານຂອງ ທ່ານ ປອ ຄໍາໝັ້ນ ຈັນທະລັງສີ ຮອງເລຂາຄະນະພັກ ປະທານກວດກາ ຮອງຫົວໜ້າຄະນະໂຄສະນາອົບຮົມສູນກາງພັກ, ເຂົ້າຮ່ວມມີ: ທ່ານ ວັນຄໍາ ໄຊວົງສັກ ຄະນະພັກ ຄະນະກວດກາສູນກາງພັກ ຫົວໜ້າກົມຄົ້ນຄວ້າ ແລະ ວາລະສານກວດກາ, ມີບັນດາຫົວໜ້າກົມ, ຮອງກົມ, ຫົວໜ້າພະແນກ, ຮອງພະແນກ ແລະ ພະນັກງານວິຊາການ ຜູ້ຕາງໜ້າແຕ່ລະກົມເຂົ້າຮ່ວມຝຶກອົບຮົມທັງໝົດທັງໝົດ 25 ສະຫາຍ.
ເນື້ອໃນເອກະສານທີ່ໃຊ້ສໍາລັບການຝຶກອົບຮົມ ປະກອບມີ 15 ບົດຄື:
ບົດທີ 1: ຄວາມຮູ້ພຶ້ນຖານກ່ຽວກັບວຽກງານກວດກາພັກ.
ບົດທີ 2: ວຽກງານຕິດຕາມຂອງພັກ.
ບົດທີ 3: ກວດກາການຈັດຕັ້ງພັກ-ລັດ ແລະ ສະມາຊິກພັກ, ພະນັກງານ-ລັດຖະກອນເມື່ອມີປະກົດການລະເມີດ.
ບົດທີ 4: ລະບຽບວິໄນຂອງພັກ ແລະ ກວດກາການລົງວິໄນພາຍໃນພັກ.
ບົດທີ 5: ກວດກາພິສູດໃນວຽກງານກວດກາພັກ.
ບົດທີ 6: ບາງບັນຫາພຶ້ນຖານກ່ຽວກັບຈິດຕະສາດໃນວຽກງານກວດກາ.
ບົດທີ 7: ວິທີການສ້າງແຜນການດໍາເນີນການກວດກາ.
ບົດທີ 8: ຄວາມຮູ້ພຶ້ນຖານວຽກງານກວດກາລັດ.
ບົດທີ 9: ຄວາມຮູ້ພຶ້ນຖານກ່ຽວກັບການສະກັດກັ້ນ ແລະ ການຕ້ານການສໍ້ລາດບັງຫຼວງ.
ບົດທີ 10: ວຽກງານແກ້ໄຂຄໍາຮ້ອງຟ້ອງ, ຮ້ອງທຸກ ແລະ ຄໍາສະເໜີ.
ບົດທີ 11: ຄວາມຮູ້ພຶ້ນຖານກ່ຽວກັບວຽກງານການຕິດຕາມ, ກວດກາໂຄງການການລົງທຶນຂອງລັດເລີ່ມແຕ່ຫົວ ທີ.
ບົດທີ 12: ຄວາມຮູ້ພຶ້ນຖານກ່ຽວກັບວຽກງານສືບສວນ-ສອບສວນ.
ບົດທີ 13: ການແກ້ໄຂຜົນຂອງການກວດກາ ແລະ ການຕິດຕາມການຈັດຕັ້ງປະຕິບັດຜົນຂອງການກວດກາ.
ບົດທີ 14: ການສ້າງເອກະສານ, ສໍານວນ ແລະ ສໍາເນົາເອກະສານໃນວຽກງານກວດກາ.
ບົດທີ 15: ກົງຈັກການຈັດຕັ້ງ ແລະ ການບໍາລຸງສ້າງພະນັກງານກວດກາ.
ຈຸດປະສົງໃນການເປີດຊຸດຝຶກອົບຮົມວຽກງານກວດກາພັກ, ກວດກາລັດ ໃຫ້ພະນັກງານທີ່ເຮັດວຽກງານກວດກາຂອງບັນດາກົມພາຍໃນຄະນະໂຄສະນາອົບຮົມສູນກາງພັກຄັ້ງນີ້ ແມ່ນເພື່ອຍົກລະດັບ, ຄວາມຮູ້ຄວາມສາມາດໃຫ້ແກ່ພະນັກງານໄດ້ຮັບຮູ້, ເຂົ້າໃຈກ່ຽວກັບວຽກງານກວດກາພັັັັກ-ກວດກາລັດ ຢ່າງເລິກເຊິ່ງ, ຍົກສູງຄຸນນະພາບຂອງວຽກງານກວດກາ ຂອງຄະນະພັກ ແລະ ໂຄສະນາອົບຮົມສູນກາງພັກ ໃຫ້ນັບມື້ນັບມີປະສິດທິຜົນດີຂຶ້ນກວ່າເກົ່າ ແລະ ເປັນບົດຮຽນເຂົ້າໃນການຈັດຕັ້ງປະຕິບັດວຽກງານກວດກາຕົວຈິງ, ນອກນັ້ນ ເພື່ອເຮັດໃຫ້ວຽກງານກວດກາໄດ້ດໍາເນີນໄປຕາມລະບຽບຫຼັກການ, ວິທີການຂອງການກວດກາເຊັ່ນ: ການຕິດຈາມເປົ້າໝາຍ, ການກວດກາເປັນປົກກະຕິ, ການກວດກາຕາມຄໍາສັ່ງ ແລະ ກວດກາອື່ນໆໃຫ້ມີຄວາມຖືກຕ້ອງ, ຊັດເຈນ.
ແຈ້ງໄຟໄໝ້ : 1190
ຕຳຫຼວດ : 1191
ລົດໂຮງໝໍ : 1195
ໄຟຟ້າ : 1199
ນ້ຳປະປາ : 1169
ໜ່ວຍກູ້ໄພ : 1624
ມີ 60 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌